USS «New Jersey» (BB-62)

USS «New Jersey» (BB-62) («Big J» eller «Black Dragon») er en Iowa-klasse slagskip. Hun er det andre skipet i United States Navy som ærer delstaten New Jersey ved å bære dens navn. «New Jersey» opptjente flere slagstjerner for krigshandlinger enn de andre tre ferdigstilte slagskipene i samme klasse, og er det eneste andre U.S. Navy slagskipet som utførte illgivningsstøtte under Vietnamkrigen. Under den andre verdenskrig bombarderte «New Jersey» mål på Guam og Okinawa, samt forsvarte hangarskip under angrep på Marshalløyene. Under Koreakrigen var hun med på angrep langs den Nordkoreanske kysten, hvorpå hun ble tatt ut av aktiv tjeneste og lagt i opplag som en del av United States Navy reserve fleets. Hun ble for en kort stund reaktivert i 1968 og sendt til Vietnam for å støtte USAs tropper, før hun returnerte til opplag i 1969. Hun ble reaktivert nok en gang på 1980-tallet som en del av programmet 600-ship Navy. «New Jersey» ble modernisert til å bære raketter og aktivisert for aktiv tjeneste. I 1983 deltok hun i operasjoner for USA under den libanesiske borgerkrigen. «New Jersey» ble tatt ut av tjeneste for siste gang i 1991 (etter totalt 21 år i aktiv tjeneste i flåten). Hun hadde i løpet av sin aktive tjeneste mottatt Navy Unit Commendation for sin tjeneste i Vietnam og 19 slag- og kampanjestjerner for operasjoner under den andre verdenskrig, koreankrigen, vietnamkrigen, den libanesiske borgerkrigen og for sin tjeneste i Persiabukten. Etter en ny kort periode i opplag ble hun donert til Home Port Alliance i Camden i New Jersey, og startet sin karriere som museumsfartøy den 15. oktober 2001.